廣州語本字

《廣州語本字》係本詞書，作者係晚清舉人詹憲慈；本書輯錄1405個廣州話詞語同埋佢哋嘅出處。初稿喺民國十三年完成，但到1995年先至付印成書。同清初屈大均《廣東新語》，民初孔仲南《廣東俗語考》，都係1949年之前廣東文人研究廣州話嘅文獻。

時代背景 
清朝規定，初做官嘅，知縣以上官員都獲得皇帝引見，遠遠地跪喺皇帝面前，高聲報告自己嘅姓名履歷。當清世宗〈雍正皇帝〉引見佢哋嘅時候，因為聽唔明福建、廣東兩省人嘅話，於是喺雍正六年就落咗道命令：哩班講土話嘅人去其他省分去做官，點審訴訟案？坐響公堂上，上下言語不通，全靠書吏翻譯，一定弊。就算佢哋唔做官，都要聽得明自己長官講嘅嘢。由嗰陣時開始，哩兩省嘅人，應該細細個就學官話，改正土音。哩道命令發落以後，福建、廣東兩省嘅總督巡撫就喺各府州縣開正音書院。政治干預底下，北京話逐漸俾人當做正統，所謂嘅「官話」。

清朝末年，政府要變法，興教育。熱心嘅教育家，眼見日本之所以富強，皆因教育普及；教育容易普及，原因係日本攞東京話做日本國語，文字易通、言語統一。於是乎就發起國語運動來整中國嘅國語。北方王照造咗套官話字母，南方勞乃宣又將呢套字母編成種京音簡字，都係以北京話做標準。自此始，就逐漸有人提倡「統一國語」呢個口號。

民國成立，政府就開始制定國語政策。民國二年，教育部展開「讀音統一會」，議定注音字母。所謂「讀音統一」，即係規定漢字嘅國音。而呢種國音，當時係由全國代表喺會場上，逐字以多數表決而來嘅，並無指定以北京話做標準。民國七年，政府公布注音符號。民國九年，政府公布用普通話做標準嘅《國音字典》。民國十二年，國語會議決定修改國音字典，明白地指出以北京話音系作為國音標準，任何國音同北京話不合嘅，都要改從北京音；一面修改，一面通知各方傳習國語嘅人，儘先廢止入聲。民國十五年，國語會將專家研究討論拼音文字嘅結果，制出國語羅馬字來公布；民國十七年，國民政府嘅大學院〈教育部前身〉，將呢套方案正式公布。民國廿一年，教育部公布《國音常用字彙》  。

撰寫動機 
詹憲慈喺《廣州語本字》嘅自序咁講：

大意話廣州話唔知點寫，覺得為難，係咪唔寫得？不過只係唔知本字係乜，詹憲慈得閒，諗來諗去，用字本義搵本字。加上當時詮釋廣州話嘅書都唔係廣東人寫嘅，亦有問題，令詹憲慈想寫。

出版波折 
詹憲慈前後約花咗兩年時間，博覽經史子集書籍，考據字詞。佢喺自序中話：「兩年以來，惟有凝坐，血脈鬱積，病者屢矣，未肯輟也。邇且大病，三日不食。人以為病之生，生於覽閱過勞，余未之承。洎乎病瘉，蚤起翻書，目眩而神疲也。乃不敢復事求索，而總計所記廣州語本字，都一千九百餘字矣。重為審汰，存者一千三百有奇。從容寫定，名之曰《廣州語本字》。」

1933 年，軍閥陳濟棠主政廣東時，曾經想弘揚文化，於是差遣葉丈同埋李棪等人，搜羅廣東人未發表嘅著作，準備收錄入《廣東叢書》續集第三輯，加以輯印成書。當時葉李等人因為大明張萱《西園聞見錄》篇幅太多，決定改以詹憲慈《廣州語本字》四冊代替。本來出版一事已經去到付印階段，稿件亦已經交咗去海甸北平印刷局準備排板發行。偏偏撞正陳濟棠失勢落台，無晒經費，出版之事迫住腰斬。

1949 年，大陸江山色變，詹憲慈第三媳婦馬淑芬雖然要倉皇離開廣州，但因為感到草稿係文化精粹，唔可以失去，於是帶埋草稿走到香港。雖然佢係香港定居後，好想將草稿付印出版，但係印刷商普遍認為由於欠缺適合嘅鉛字體，貿然排印錯誤必多，出書一事又再擱置。後尾，馬淑芬嘅侄詹德盈，為防萬一，將草稿複印分送畀兄弟，以免因意外而令草稿散失。直至 1995 年，詹憲慈嘅第廿四個孫詹德隆先搵到機會，交由中文大學出版社付印，先至達成詹家出版宏願。

典故同埋結構 
作者響古藉《爾雅》、揚雄嘅《方言》、《釋名》、《廣雅》等搵依據，凡係關乎廣州話本字嘅，都收錄入佢本書。全書共分四十二卷，一共一千四百零五個詞語條目。

評價同埋批評 
王亭之雖然響《廣府話救亡》一書中推崇《廣州話本字》，但係亦指出有商榷嘅兩度。「聽日」為例，詹憲慈以為係「翼」字急讀轉音，但王認為應該係「停日」；又質疑「冷到牙齒打掛」出自《穀梁傳》「轚掛」，而認為應該指牙齒相擊，重話可以響元曲中搵到例證。王亭之認詹憲慈身為舉人，唔想響詞曲中搵例證，因而有盲點。喺網上亦有唔少對解釋牽強嘅「粵語本字」嘅批評。

卷目

卷一 
條目第1至30條：

初不律、正中心、尾孻、事幹過𧇣、才遲、恁樣、鄭是恁、鯽溜是恁、畢竟如是、求期是恁、不過恁只、怎樣、去那、造乜、不而恁樣、是我忌、呌你噃、乜哩、莫個、靡個、是耶、是卦、叫你去喛、不該恁樣、難通、不估、猜啞謎、我側渠意思是恁、真定假

卷二 
條目第31至76條：

天虹、風舊、風騷騷、落雨𩆅、雨淋淋、䢮䢮雴雴、溦𩆵雨、霅電、鈴鈴轔轔、過岡𩃬、日頭、白日堂堂、日頭晄晄、日頭晟、日頭掁眼、日頭晫眼、日頭暎眼、日頭𨯩眼、天黑黕黕、旦昫、天昧爽、落更、晻晻黑、夜鼆鼆、㝤夜、𢫷天上粒星、今物、尋物、翼日、外後日、登時、遞時、前黨、尚先、一回、一泊、天氣焅、熱䪚䪚、𤉦煖、暖暄、冷洌洌、冷到𠘖𠘖振、冷到手都𠘌、涼漺、冷到油都凝、冷到牙齒打掛

卷三 
條目第77至116條：

呢道、焉𡍲、角落頭、迾開一間房、外底、間屋幾沓深、柱磌、一條迒、竪條柱頂住屋梁、一葉𢉿、企陽、攱閣、樓梯凭得洒、門椳、𨷲鉺、門橝、關㪠門、攩門、閻門、攀門、高設、光敞、偪𢉥、蹙孱、棖住幅牆、無地方蔪得入、謄房、地唐、案平幅地、辟金錢瓦、霤漕、東盡西盡、艾把㚃 屋、屋裏、翻歸、傺眙、嬲街逗巷、圳、幾鋪路

卷四 
條目第117至164條： 

井華水、倒寫水、舀水、侵水、䀊濁盤水得一身水、沙潬、步頭、砌隒、涌邊、霅霅聲、沊沊聲、沏沏聲、汯汯聲、𣿅一聲、水起瀑、徑水、𩓔水、浮頭沈底、水湓起來、水涔、掘一個坅、掘一個壧、泥湴、一坺泥、 㽟泥、𨹸泥、臽坑、刮塘、塵坋、振塵、土苴、涊手、衣服一搭跡、湔一湔、磢手、銅盤熠熠炅、𢪃得光光、杚幾杚、𢅼油、揩油、打掃得治理、瀎乾瀞、煙塵烘起

卷五 
條目第165至238條：

身裁䠷高、揱削、了䄪、大隻𡚗𡚗、大泡、肥𦛲𦛲、瘦省、瘦𩖊𩖊、嫩佌佌、嫩弭弭、老悈悈、岑高岑大、矮矬矬、矮𠭴𠭴、生得俏、生得靚、毛管眼、毛管縱、打大赤肋、汗漐漐溚住背脊、頭髮鬞、額𩔣、顀額、後䪴、面𦠄、面皮鈔、魂井、腮癟、酒𢈈、面紅赭赬、下把、鼻𪖐、擤鼻涕、打咳嚏、耳䏁、訬耳、耳裏頭耾耾聲、眼䀹毛、眨眼、䁒眼、眼皮𨁔、𥍆住眼 、睝住眼、半箖眼、眼𥅠𥅠、眼𧢝𧢝、兩偏𧢢、迎面睼一睼、瞀到緊、㫐遠、躐一躐眼、旳眼見、冷然見渠是恁、眼白白、眼㶣青、見親、𡕷人、討尋、偷偷䁓、眼𧺫一浸膜、發青盲、撨眼淚、生眼眵、眼酨、沙塵眯眼、眼尾打襵、錯喉、謦謦聲、喉嚨爂、喉嚨𠱡、沙聲、嗄嗄聲、魚骨摦住喉嚨、喉攬

卷六 
條目第239至340條：

欠呿欽欽聲、呴氣、嗽氣、欷欷歔歔、㗾㗾聲、歕氣、氣頂、打氣逆、大口吧、口水𠯔𠯔、口水𭳬𭳬渧、食人口水沫、 口𠱲𠱲、上谷、開口𪘁著舌、口䶩住條線、哨牙、齙牙、䶥齖、𪘲開排牙、搉牙、𪙏牙、刺牙、䚗起膊頭、脥埋膊頭、䟒腰行路、𨗋住背脊行路、背脊𠤄起、駝背、躽胸、䍤奶、手掙、手骹、㩊起手臂、手麙、手指𥭖一聲、掐實、鬼撚恁嘈、搤住不放、欽住、𤓿住、盲摸摸、掽著、掁著、摚著、捘一捘、築醒渠、一手𢬼開渠、𣐑住、𧻀住、甹人裙揞自己腳、𠡒實、拕挐手、镺長隻手、尋住條柱上瓦面、擒高、扶籬搲壁、摙來摙去、徙𧇣去、一手摷數去、扱齊數簿、捰銀、㸒荷包、鈔箱底、挼紙條、𢲵勻、尼勻、扒開、嚳開乾餅、杝開條柴、破柴癭、拎包餅、𢪈住個包袱、异起、𢳁起、摟簑衣、攝起衫尾、一摣米、𠭯鹽、遞茶、㩉一身、騰騰跳、打得周身䒌、擔竹篙𢴬過去、一𢃳掌、擖幾擖、膺幾掌、簌幾簌、箾幾箾、拂幾拂、𢃴幾𢃴、㱽著、豛柺杖、檇穿沙釜、撞入去、櫝入去、毃頭、摼頭、般屏、鈙住、拳頭𥗬過壁、胳罅底

卷七 
條目第341至417條：

䏚膁、肚仜起、㓺春、含㮯㞗、㤓屄、憃〔⿰月⿸尸⿹𠃌九〕、尾尻骨、阿起屎窟、邊住半邊椅、依住坐、辟住坐、移到貼、𥧚住、𥪘硬、膝頭䯊、腳䯖肚、腳膼、腳㬹跟、腳眼、胈皮、五指挓挱、腳指籋住、快行來、勿勿腳行、拔聲行前來、快的𡰿去、𧽻然就走、𧘂住鼻齃頭直行、之字恁行、䡣遠路、打趚行、行到側近、藎上幾步、𨔥上去、𨅙住腳、陝輸、企住、踗腳、遴遴下行路、揣揣跉、紥㐄步、出去趡趡、兩頭臩、愓街、閒游〔走良〕趤、兩頭𧽿、兩頭𧾩、逗一陣、𧻲𧻲兀兀不行、即刻就䟩、趌𧇣去、突過去、打到褪、䠐低、跆落地、蹬住、䟫住、踛過去、蹠上牆頭、躝過牆頭、緣地、隨地跁、䟕錯腳、蹪落地、摜交、跲倒、躂愓、反面愓倒、躂䫒、偃倒、一腳𢴩過去、腳𤹝、腳反筋、跛逴蹏、胐胐腳、𡯴腳

卷八 
條目第418至468條：

置家、𨳏門、新婦、𠆩新人、遞荷幃、相䁈女壻、送添箱、蘇孲崽、娩崽、孻崽、家兒崽毑、百邏、呱呱聲、青筋𢴬鼻梁無事咺三場、侑侑、嘳嘳、痛惜、斷嬭、食唵唵、餧飯、哱哱㲳、朒脧、匿匿捉、濳屆、𢼕屆、閄一聲、䟃䟃轉、詅詅、吹箛箛、燒爆仗、扚紙鷂、打孻蘇、打飛砣、打毽、紐文柴、入耳蟲、作憍、嫽嬈、阿𡥩、生嗇、生莫、背褅、阿婆䌯、口水䙔、剃頭裠、百家衣、丫角髻、尥馬腳、㘝促織、竳竳企、䁓㝟

卷九 
條目第469至488條： 

老頭、大路、阿拈、阿川、阿瓜、阿摣、阿爻、阿灣、阿义、阿攣、阿叔叔俶屆一握、阿𡗷、屙淖屎阿官、地膽、老姏婆、阿先、襤褸崽、妗母、外江佬、小手

卷十 
條目第489至508條： 

㪠盅、沙䍇、錢缿、火熥、熨斗、衫杙、䅥枅、爛妙鐙得個笐、筐當、竹箄、竹𥯟、竹笪、橙簍、繘轆、水㲺、雞毛㡨、垃圾㐁、茾斗、一把㧀、鎖鬚

卷十一 
條目第509至559條： 

隨便揥、𧥣緊、久久㐬出一句、無所謂、你話價乍、講到話、䜍讈、矞矞聲、吃口吃舌、嫸開、七口八䛁儳、嘈嘈𠱥、謧詍、呭呭吺吺、呭呭啁啁、噡氣、𠽲問、俾把口誁住我、詴你快來、㖑人、𠶾係那、鼎嘴、你靡聽渠唊、你靡聽渠㦒、袄極、䢭人、唭人、譀人、講詒話、𧮞人、誺人、啗人、想法子訹渠、東拏西譇、𧫿䜗、諉求、諈人、數人、左彈右彈、螯人、䜐毀、𧩣人、受噴、敦渠幾句、諥渠幾句、脅䦧、荷荷、該渨、䛥可惡、咅咅、好聽不好詳

卷十二 
條目第560至607條： 

稴米、米䉺、滰乾濕米、潷米湯、溲箕洗米、箸櫎、瓦鋞、沙釜、罏櫺、炭墼、椹板、櫺杵、打爛沙盤問到𡱰、爪籬、油漏、托盤、匙羹、飯杓、飯糪、饡飯焦茶、飯粘、潎湯膹、打邊罏、消夜、湯酒、朝一𤭼晚一𤭼、哊酒、酹酒、𩱵粥、㫰肉、肉菘、芥𨣱、一䄷米、醬湭起䤍、𩅼醬湭、膴醃魚、蝦子鰳鯗、鹽酸薑、打䭤、粉郣、臿粉、𫂙粉、輶輶手篩粉、义麫、花生遳遳脆、鹼水、杆麫

卷十三 
條目第608至646條： 

括真味道、齮豬肉、食䬨、一味𩞤、𠿡滿口、食過隆、食到豫、胸膈懣、䬬住、嘴歉歉、拈𢹚、食口㞏㞚、渳一渳、呷一啖、𣢯𣢯聲、達一餐、宥偏、䑙碗、吮幾吮、㰵嬭、打飽䬵、惠食、甜〔酉㬱〕〔酉㬱〕、甜到饇、鹹到鹶、味好歰、齭舌、嚛鼻、臭油䐈、庮臭、蔫臭、葾臭、馟息好臊、臭𣫒𣫒、臭水沃、臭火𤑓、香馩馩、䭲馜香

卷十四 
條目第647至665條： 

縹白、白皚皚、白翁翁、紅緹緹、黃黅黅、黃黊黊、烏𪑋𪑋、黑䵴䵴、綠兤兤、藍煟煟、韎色、總色、𪑀色、伆色、華斑斑、華彔彔、華歷錄、委委、委𪓐𪓐

卷十五 
條目第666至672條： 

鉋花、般髻、糂頭、捪頭、鈔起頭髮、𢴬頭帶、要髻押

卷十六 
條目第673至711條：  

衫褽、袼闊幾寸、爪袖、紐韢、長袲、長袍顂𩪂、俍偒、儱侗、件衫好袳、生偏錗、衫角䎖起、縐鈔件衫、撋鈔、起茸頭、走羅、袖口紕、𢅭𢄌、補衲、補𣃳、皮統、皮板、䘟皮、絎衫、衣服掍邊、打組、綴住、絣住、𣫋幾針、把針縪住、針㭰、雪樞、䘶頸巾、腳襱帶、包伏、靸鞋、躧踭、鞋勃、楥鞋、硟布

卷十七 
條目第712至720條： 

一葉書、逴書、弗本子、挾一部書、䈜墨、一筆丨落去、擩銀硃、寫攋一個字、書梜

卷十八 
條目第721至730條： 

鼓聲𪔳𪔳、𪔦𪔦、𩌇𩌇、鼓聲銋、〔木𦨶〕鼓、鞔鼓、鐘響鎤鎤聲、鈴鑶、更魚𣟄𣟄聲、拍板

卷十九 
條目第731至758條： 

寧可、心憖、心惰惰、心愩、欿悢悢、巴不得、心采、不分、倓然、心事亂挐挐、忙忙亂、心浥、一番慒慮、怫㥜、朾心木、戲極、圭極、譆可惡、惡敦敦、戲極、心痠、心離、心𨃚𨃚跳、杓起心肝、無喋𡁕、造事無程數、顛顛誖誖、左敁右挅

卷二十 
條目第759至785條：

怜惺、謾㦟、鬼脈、愚㤓、阿詇、真正怐、伹鈍、真正䜏、嗆哼、阿丁、梅丁、阿傖、婁務、渾敦、䁕五臟、瞢、䵨恁黑、癡騃、𩕺氣、脀氣、𤴸憗、死㦌㦌、本事嫛婗、僄𠆩、放僄、甹命、絡莫

卷二十一 
條目第786至799條： 

爽神、儢儢拒拒、衰衰纍纍、真正㤾、作僐、掀起來、笑㰩㰩、〔毄欠〕〔毄欠〕聲笑、欦欦嘴笑、㰤㰤笑、喑到不止、惏悷、聲喉噎、偯偯

卷二十二 
條目第800至847條：

勑厚、㤿憐、捎帶、帶挈、不芥蔕、不抽不在、不悷𢤱、屈情、有也輆軩、有乜得失、燒壞瓦不入沓、槍開、𡕮𧇣渠去、鰌後腳、寃戾人、嬲人、大邁、大蹻、𩓥𩓥然、無寫、爛盛競、沛沛然、睼小人、唶嚄、䵌姁、削薄、有諀訾、𡕧頸、橫獷、拚蘭、爛𠐈、無人敢犯渠、弼戾、銋善、受人加、生外、生暴、還住、保嫴、相賓、大家咍渠、大家㦬渠、打䆚通、沓號、放徼、放哨、圖賴、囮醡

卷二十三 
條目第848至885條：

繟緩、造事好訥、手摩、賖住、靡詐、不好急、慢慢遲到、奲窕、湛遲、淫淫與與、戚速、憵朴、劈歷、踖踖彶役、捷捷疾疾、毗劉爬𤓷、𤎤𡮦、俹簁、糾急、急切、頻鄰、䕁快、䢌䢌然、兟兟然、佻疾、髝髞、迮迮跳、䘏驚無神、打錯愕、台台我好怕、恇㱇、恇九不得及、唇唇振、鼎不住、𣡌𨽹、側劇、怨讎

卷二十四 
條目第886至910條：

無定𠧪、逳逳榕、逳轉處、穿梭轉、扤扤榕、逯逯䡓、𧑘𧑘䟴、隨地〔夕巳〕、隨地邅、甐來甐去、無動彈、定疑、妥住、枕住、無艾、櫳䵔、一卙、趁熱鬧、𨶂閙、叿叿聲、大家轂入去、單單側、𣱐不熟、寣醒、成夜不黏牀

卷二十五 
條目第911至923條：

駕色、真正婩、幾好、稱大、認頔、屈𨒅、溫蠖、賤婁婁、好䎵、好偙、㚠價、濕梅、賽命

卷二十六 
條目第924至948條：

㩯澌的事來造、撻澌的事俾人造、脅人告大難、鞠住要造、昬恁造事、𰠎人出頭、事有巧欺、浮浮汜、晵來走、特登、無觰拏、𠐽我、泠然、𠈭𠐋恁好、交關、麻麻地、彌彌、文莫、絡莫、周緻、䢔遝、近傍、隔介、平幵、刱禍

卷二十七 
條目第949至980條：

身子䦵、頭憡、頭𤸫、頸柄㾓、𤸫揣揣、殟𧇣過去、打痎疾、病得縷縺、起投病、病到孱、㽺㽺軟、䪰䪰聲、倄耶、僁僁聲、肚㽱痛、𦛖痛、噦噦聲、欽欽聲咳、嗀痰、舌頭韏、瘡徹膿、瘡㾺、眳痏、𥀖眼、𦢊坼、皮開肉綻、熱疿一〔木樸〕〔木樸〕、風癜、搔痕、媆瘦、尯到極、腳起繭

卷二十八 
條目第981至1001條：

車篷、使句帆、使㡙、划船、杷杕、戽水、般艐淺、船屆頭、長舼、薄艇、船䑥側、打戕、匟牀、牀板揭頭、行牀、𥮕蚊帳、一𡉉蚊帳、𢃕起蚊帳、舛蚊帳、被紞、梧被

卷二十九 
條目第1002至1033條：

銀錢、一文雞度、斨銀、有銀、𢭃脆、杷棧、儹錢、僔錢、蹛銀落銀行、黤黮財主、亄嗇、蔿錢、振錢、偞使、爛闊、撈錢、打斧頭、抾錢、一個人本澌、䛳背手、無賿、生錢、且錢、暴錢、⼳文都無、窮到不得廉、勥債、盤纏、水腳、笮歲錢、㨻出點錢來、一𣕅銀

卷三十 
條目第1034至1052條：

一𢆞線、圓幾圓條線、禜幾禜條繩、輕輕葯住、紮住、抮住、繳繩、稛住、把條繩縋住一頭、䋫成一團、兩條蟬𧇣出去、七伆八脫、褪縱個結、甹揯條繩、箓住、了了尥尥、攣拳

卷三十一 
條目第1053至1082條：

煹火、焫火、𢫨火、吹火曶曶聲、𣥋飯、煠熟、鬻熟、𤄶熱、𤇯豬肉、烼乳鴿、缹雞、上湯涹魚翅、燩乾、練油、油㷹、烴熱、煮䏕、煮焪、爄熓火、火蕁煤、鑊黸、火槱黑、火翕翕起、涫水、水涾涾涫、鬻鬻聲、蟹眼水、倒洝水、銜炙雞、燅鴨毛

卷三十二 
條目第1083至1112條： 

略刀、擖刀、刉刀、刀鈍、刀無焵、把刀剌開、薄刋、𠝞𠝞聲、㔄幼、𨰉斷、剸斷、剉幾剉、𠟋衫角、𠟈樹枝、錯鋸、測測聲落翦、韴聲翦斷、䈟聲翦斷、騞一聲、𥍧霍一聲、鉿聲穿𧇣、崩一聲、薨一聲、輘輷、砰磅、磅硠、砰𥐪、𮀩䃧、謍一聲、一坎砲

卷三十三 
條目第1113至1171條： 

齊澌、差不多、一具、合磅硠、 一帗、一揫一絣、一𠳋、一飣、一揫一絣、一帗、一𠳋、一具、一飣、五零星散、散搜搜、亂𥻦、挐亂、紛挐錯亂、歷歷亂、巖巖儳儳、珿嫧齊、疏秝秝、闊離闊奓、閕閕開、密卙卙、空㢜㢜、空寥寥、實孔、深碄碄、薄竊竊、薄移移、薄磷磷、菲薄、厚陸陸、短叕叕、長隑隑、輭䪏䪏、輭襜襜、硬弸弸、硬觥觥、𩊯實、掔固、匾𠥶𠥶、圓團團、輕僄僄、錪重、大夿夿、細嫢、些微、幾微、勻旬、一少半、二遝六、無乜際、多𡖔𡖔、彌彌滿、露炳炳、參雜、幾等

卷三十四 
條目第1172至1184條： 

鑯不矞、直不詘、鰓濇濇、都都革革、㪐〔乞攴〕、滑突突、膠昵、𥹉䊓、䵙黏、黐黏、黐住、黎信口、糊塗、一坺䊢糊

卷三十五 
條目第1185至1200條： 

㳌㴙、湆住、銋濕、湛銋豆、濕納納、濕虀虀、一個雺、生青𣘸、發𤾬、䆀爛、乾灱灱、乾䋫䋫、枯炕、熯乾、㬓一㬓就乾、乾昅

卷三十六 
條目第1201至1208條： 

𠇗腰、起句牙、塊板𥁒起、擔椅、一擔、兩頭幐勻、揭隻鵝、漼矗矗

卷三十七 
條目第1209至1239條： 

㢋大、彍大、摸開、掟開、挻開、〔辶勑〕開、奢開、杝開、搪開、𤳘開、挑開、𥦝起、厽起、擩起、𡽵起、暴起、䨣起、掬起、猋起、𥠄落來、耴落來、耽落來、𠔽落去、掉掉下、揭下揭下、陷落來、塌落來、曡落來、𧇠𧇠𠿕、徯醯、滑丣

卷三十八 
條目第1240條至1264條：

鏓穿、竁穿、椊入去、槷入去、䂇入去、𠞀入去、鑱入去、㨄幾㨄、𠕳入去、擩入去、㼭底下、荐底、轚住、軛住、攪臦𧇣、㾭𧇣、𠬪𧇣、崩𧇣、敝那、故意尥住、𨔣住、衙住、釘鞕、䜋住、迣住

卷三十九 
條目第1265至1290條： 

笮實、𠯑住、𥩂住、泥邕、塛住、㝮住、𥦍住、冡住、盦住、僂住、揞住、匸落箱底、棲好、抗好、䤁𧇣不要、𡕮落地、趒落地、朾過去、㩄澌、佚失銀包、打笡、打槍角、迆落去、敦得穩、搙住筷子、䟗旗

卷四十 
條目第1291至1312條： 

入行、併本造生意、造生意贍錢、幫䞋、稹棧、貨心、芇澌、翹價錢、傿渠多點錢、㒓帳、該銀、蝕本、儑𠉤、渴市、趁虛、燒禡、稱䙴、相宜敆大稱、稱累、除〔革冕〕、一造、少一個鉼都不肯

卷四十一 
條目第1313至1365條： 

雀竇、翜聲飛𧇣去、䍜住雙雀、鵝春、雞卵毈、雞騇、抱𪅏雞、雞𪁪、鏾雞、雞嗉、喌喌聲叫雞、雞牄米、雞搶不斷、戕雞、雞拉䬃、雞膍胵、鴨指蹄、羊角𦫳、死羊眼、牛角𤙴人、騎馬汨汨、遱花蹄、一手掕住馬繮、豬圈、豬食潲、象齀、狗猥猥聲吠、狗㹞㹞吠、嗾狗、雙狗好善、䗧蛜、岑蝥、𧐎𧌐、虩虎、草蜢、蜿蟺、老鼠隨地窣、鬱老鼠、毒老鼠、丁蝨毑、蟹厴、髧蟛蜞、蟣毑、蛤解、江珧柱、柔魚、章魚、鰽白、蹋沙魚、䲓魚、絲蚶、海䖳、𩼣脯魚

卷四十二 
條目第1366至1405條：

一科樹、根橿、一葼、枝葉好穠、花𢎘、花菸、蘭花起䅮、荷葉凝珠不𧯸東風一𧑘、藕蔤、浮䕯、瓜丁、一佪瓜切開幾坼、菜梗、芥藍、圓葰、香菌、暵鈔冬筍、瓜丁、䓲核荔枝、一爪蔗、蔗鎢錥、䆘蔗水、賣𧶸蔗、三廉、無患子、𥬫茱莉、菩薘、人面子、黎朦、檳榔蔞、酸紫、花櫚、苦䔲茶、一子檳榔

廣東俗語考

香港中文大學出版社重印版
google book
廣州語本字google在線影印版本
粵語審音配詞字庫
六百字粵語雜句 1923年

粵語
粵語文化
考粵字文